Ilus tuuleta ilm - võtsin naabrilapse ja Iida ja Piritale rattaga sõitma. Kadriorg - jahtsadam - muul - klooster - Kadriorg, 13 km. Plikad sõitsid vahvalt ja olid üldse tublid. Lõpetasime täies pimedas.    Laste rattasõit käib põhimõttel "mida halvem, seda parem". Pirita siledal rattateel nad lausa  uimerdavad. Plaatidest kõnnirajal (hüplik & vastik) kiirus tõuseb. Jahtsadama kivisillutisel läheb hoopis ralliks. Lompe võetakse spurtides, jalad tõstetakse neid läbides umbes pea kõrgusele :)    Eelmisel kolmapäeval käisin ronimas - Lasnamäe kergejõustikuhallis - ja võtsin I&I kaasa. Plikad said kolm tundi täiega mürada. Kaldteest üles-alla. Pehmete batuutide peal kulli. Jooksurajal ringe. Raskejõustiku alast tehti seiklusrada... Nad said korraks seinale/köide ka, aga ega nad eriti ronida ei viitsinud. Pärast olid surmväsind, aga õnnelikud. Nagu peabki.    Järgmisel kolmapäeval (ehk 6. oktoobril) oli Alo kord. 5 km Kadriorus. Käisime ühel Laagna tee sillal linna vaatamas, pargis kividel ronimas, nägime presidendi lossi. Järgmine kord proovin talle mõne sõbra kaasa leida.